作者：李刘
词牌/韵律：贺新郎

paragraphs: 鹄立通明殿。
又重逢、揆余初度，梦庚华旦。
不学花奴簪红槿，且看秋香宜晚。
任甲子、从新重换。
天欲东都修车马，故降神生甫维周翰。
歌崧岳，咏江汉。
明堂朝罢夷琛献。
引星辰、万人共听，风尘长算。
清昼山东诸将捷，席卷黄河两岸。
问谁在、玉皇香案。
师保万民功业别，向西京、原庙行圭瓒。
定郏鄏，卜瀍涧。